இவற்றை பார்க்கும்பொழுது ஒரு சாதியச் சமூகம் மற்ற சமூகத்தை பார்த்து கற்றுக் கொள்ளல் (போலச் செய்தல்) என்ற நிகழ்வை தெளிவாக்குகிறது. ஒட்டு மொத்தமாக பார்க்கும் பொழுது கதைகளில் சாதியக் கலப்பு நிகழ்ந்ததால் சாதியக் கலப்பு நிகழ்ந்தவர்களை சாதியை விட்டு வெளியே அனுப்பியும் பிறகு தன் சாதியில் மீண்டும் சேர்த்துக் கொண்டும் அவர்களின் வாயிலாகவே சாதியின் இதிகாசங்களையும் புராணக் கதைகளும் பரப்ப சொல்லுகின்றன. மேலும் தங்கள் சாதியை வலிமையாக்கிக் கொள்ளவும் இவர்களை காலந் தோறும் அந்தந்த சாதி மக்களிடம் மனதில் பதிய வைத்துக் கொள்ள புராணம், இதிகாசங்களை மீண்டும் நிகழ்த்திக் காட்டுகின்றன. இதில் சாதியத் தன்மையை மேலும் மேலும் வலிமை அடையும் நிகழ்ச்சியாக பார்க்க முடிகிறது.